ai4bharat/Pralekha huggingface dataset:
பிரதமர் அலுவலகம்
நாடெங்கும் பல்வேறு பண்டிகைகளை முன்னிட்டு நாட்டு மக்களுக்கு பிரதமர் வாழ்த்து
நாடெங்கும் பல்வேறு பண்டிகைகளை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
‘அனைவருக்கும் பைசாகி வாழ்த்துகள். இந்த பண்டிளை அனைவர் வாழ்விலும் மகிழ்ச்சியை கொண்டு வரட்டும். நாட்டிற்கு உணவளிக்க தொடர்ந்து பாடுபட்டு கடினமாக உழைக்கும் விவசாயிகளுக்கு நாம் நன்றியை தெரிவித்துள்கொள்கிறோம்.
இந்தியாவின் பன்முகத்தன்மை குறித்து பெருமை கொள்கிறது. நாடெங்கும் மக்கள் பல்வேறு பண்டிகைகளைக் கொண்டாடி வருக்ன்றனர். இந்த சிறப்பான தருணங்களுக்காக அனைவருக்கும் வாழ்த்துகள்.
தமிழ் புத்தாண்டை முன்னிட்டு தமிழர்கள் அனைவருக்கும் வாழ்த்துகள். வரும் ஆண்டில் தமிழர்கள் விருப்பங்களும் விழைவுகள் அனைத்தும் ஈடேற வேண்டுகிறேன்.
വിഷു ആശംസകള് ! പുതുവര്ഷംപുതിയ പ്രതീക്ഷകളും, കൂടുതല് സമൃദ്ധിയും, നല്ല ആരോഗ്യവും കൊണ്ടുവരട്ടെ.
மகிழ்ச்சி நிறைந்த விஷு வாழ்த்துகள்!. இந்த புத்தாண்டு புதிய நம்பிக்கைகளையும், கூடுதல் வளத்தையும் நல்ல ஆரோக்கியத்தையும் வழங்கட்டும்.
প্রত্যেক বাঙালীকে পয়লা বৈশাখের শুভেচ্ছা। এই নববর্ষ যেন প্রত্যেকের জীবনেশান্তি, সমৃদ্ধি ও সুখ নিয়ে আসে। শুভ নববর্ষ!
வங்காளிகளுக்கு பொய்லாபோய்ஷாக்கை முன்னிட்டு வாழ்த்துகள். இந்த புத்தாண்டு அமைதி, வளமை மற்றும் மகிழ்ச்சியை அனைவர் வாழ்விலும் வழங்கட்டும். ஷுபோநோபோபர்ஷோ !
মোৰ অসমীয়া ভাই-ভনী সকললৈ বহাগ বিহুৰ শুভেচ্ছা যাঁচিছো।শক্তি আৰু উৎসাহৰ বৈশিষ্টৰে পৰিপূৰ্ণ এই উৎসৱে আমাৰ সমাজলৈ সুখ আৰু সুস্বাস্থ্য কঢ়িয়াই আনক।
அசாம் சகோதர சகோதரிகளுக்கு போஹாக்பிஹூ வாழ்த்துகள். சக்தி மற்றும் உற்சாகம் நிறைந்தது இந்த பண்டிகை, சமுதாயத்தில் அனைவர் வாழ்விலும் மகிழ்ச்சி மற்றும் நல் ஆரோக்கியத்தை வழங்கட்டும்.
ବିଶ୍ଵର କୋଣ ଅନୁକୋଣରେ ରହୁଥିବା ମୋର ସମସ୍ତ ଓଡିଆ ବନ୍ଧୁ, ଭାଇ, ଭଉଣୀମାନଙ୍କୁ ମହାବିଷୁବ ସଂକ୍ରାନ୍ତିର ଅଭିନନ୍ଦନ ! ନୂତନବର୍ଷ ଭଲ ଓ ସୁଖରେ କଟୁ । ସମୃଦ୍ଧ ଓଡିଆ ସଂସ୍କୃତିକୁ ନେଇ ଆମେ ବିଶେଷଭାବେ ଗୌରବାନ୍ଵିତ
உலகெங்கும் உள்ள அனைத்து ஒடியா நண்பர்களுக்கும் மகாவிஷுபசங்கராந்தியை முன்னிட்டு வாழ்த்துகள்!. வரும் ஆண்டு அற்புதமான ஆண்டாக அமையட்டும். வளமான ஒடியா கலாசாரத்திற்கு நாம் ஆழ்ந்த பெருமை கொள்கிறோம்.” என்று பிரதர் பல்வேறு டுவீட்டுகள் மூலம் வாழ்த்து தெரிவித்துள்ளார்.
(Visitor Counter : 120
தகவல் மற்றும் ஒலிபரப்பு அமைச்சகம்
ஐஐஎம்சி தனது 56-வது நிறுவன தினத்தைக் கொண்டாடுகிறது
இந்தியன் இன்ஸ்டிடியூட் ஆப் மாஸ் கம்யூனிகேசன் - ஐஐஎம்சி எனப்படும் இந்திய வெகுஜனத் தொடர்பு நிறுவனம் தனது 56-வது நிறுவன தினத்தை இன்று கொண்டாடியது. இதனையொட்டி, தில்லியில் உள்ள தலைமையகத்திலும், நாடு முழுவதும் உள்ள மண்டல மையங்களிலும், ஆன்லைன் தொடர் நிகழ்ச்சிகளுக்கு ஏற்பாடு செய்யப்பட்டிருந்தது.
மத்திய கல்வி அமைச்சகத்தின் உயர்கல்வித்துறை, தகவல் ஒலிபரப்பு அமைச்சகத்தின் செயலரும், ஐஐஎம்சியின் தலைவருமான திரு.அமித் காரே நிறுவன தின உரை நிகழ்த்தினார்.
திரு.காரே, தேசிய கல்விக் கொள்கை - தத்துவம் மற்றும் வழிகாட்டும் கொள்கைகள் குறித்து உரையாற்றினார். நாட்டில் தகவல் கல்விக்கு இது பெரிதும் உதவும் என்று அவர் கூறினார்.
தேசிய கல்விக் கொள்கையின் வழிகாட்டுதலில், இதழியல் மற்றும் வெகுஜனத் தொடர்பு துறையை, மத்திய, மாநில அரசுகளுடன் கலந்தாலோசித்து, மாற்றியமைப்பதில் ஐஐஎம்சி முன்னிலை வகிக்க வேண்டும் என்று திரு. காரே கேட்டுக்கொண்டார்.
தொழில்நுட்பம் சார்ந்த கல்வி குறித்து குறிப்பிட்ட அவர் இதழியல், வெகுஜனத் தொடர்பு ஆகியவற்றில் ஆன்லைன் வகுப்புகளை உருவாக்கி, தேசிய கல்வி தளங்களில் தயாரிப்பு அம்சங்களை ஏற்படுத்தியுள்ளதாக தெரிவித்தார். ஊடக மாணவர்களுக்கு, சிறந்த உலகப் பார்வையை உருவாக்க, தொழில் சார்ந்த பயிற்சிகள் அவசியம் என அவர் வலியுறுத்தினார்.
பயிற்சி மற்றும் ஆராய்ச்சிக்கு, ஐசிஎஸ்எஸ்ஆர், ஜேஎன்யூ போன்ற முன்னணி கல்வி நிறுவனங்களின் கூட்டுறவுடன் ஐஐஎம்சி இணைந்து பணியாற்ற வேண்டும் என திரு.காரே கேட்டுக்கொண்டார்.
(Visitor Counter : 127
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 54.38 கோடி கொவிட் தடுப்பூசிகள் போடப்பட்டுள்ளன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.20%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,85,336 ஆக உள்ளது.
குணமடைந்தவர்களின் விழுக்காடு 97.46%.
நாடு முழுவதும் இதுவரை மொத்தம் 3,13,76,015 பேர் குணமடைந்துள்ளனர்.
கடந்த 24 மணி நேரத்தில் 37,927 பேர் குணமடைந்துள்ளனர்.
கடந்த 24 மணி நேரத்தில் 36,083 பேர் புதிதாகப் பாதிக்கப்பட்டுள்ளனர்.
வாராந்திர தொற்று உறுதி விழுக்காடு 5%க்கும் குறைவாக, 2% ஆக உள்ளது.
தினசரி தொற்று உறுதி வீதம் 20 நாட்களாக 3%க்கும் கீழ், 1.88%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 49.36 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746005
----
(
பாதுகாப்பு அமைச்சகம்
15 ஆண்டுகளை நிறைவு செய்தது ‘கிளாவ்ஸ்’, ராணுவ தளபதி பாராட்டு
தரைவழிப்போர் ஆய்வு மையம்  15 ஆண்டுகள் நிறைவு செய்ததற்கு, ராணுவ தளபதியும், கிளாவ்ஸ் புரவலருமான ஜெனரல் எம்.எம்.நரவானே பாராட்டு தெரிவித்துள்ளார்.
இந்திய தரைப்படையுடன் இணைக்கப்பட்ட தரைவழிப் போர் ஆய்வு மையம்  கடந்த 2005-ஆம் ஆண்டு தில்லியில் ஏற்படுத்தப்பட்டது. இந்த மையத்தில் நடைபெறும் ஆய்வுகள் மூலம், பாதுகாப்பு கொள்கை தொடர்பான விஷயங்கள் ராணுவத்துக்கு அளிக்கப்படுகின்றன.
இந்த மையத்தின் 15 ஆண்டுகள் நிறைவை முன்னிட்டு, ‘சீனாவின் அதிகரித்துவரும் சாகசத்தில் சிறப்பு கவனம் செலுத்துவதன் மூலம் போரின் களங்களை மாற்றுதல்’ என்ற தலைப்பில் இணைய கருத்தரங்குக்கு ஏற்பாடு செய்யப்பட்டிருந்தது.
இதில் கலந்து கொண்டு பேசிய ராணுவ தளபதி ஜெனரல் எம்.எம். நரவானே, சிக்கலான தொழில்நுட்பங்களின் திறன் மேம்பாடு, யுக்தி கூட்டாண்மையை மேம்படுத்துவதன் முக்கியத்துவம் குறித்து பேசினார். மாணவ போர் வீரன் விருதுகளையும் அவர் வழங்கினார். கிளாவ்ஸ் மையத்தின் குளிர்கால இதழையும் அவர் வெளியிட்டார்.
கிளாவ்ஸின் 15 ஆண்டு கால சிறப்பான நடவடிக்கைகளையும், பீல்டு மார்ஷல் மானெக்ஷா பெயரில் கட்டுரை போட்டிகள் நடத்தி இளைஞர்கள் இடையே போர் யுக்தி கலாச்சாரத்தை மேம்படுத்துவதையும் ராணுவ தளபதி பாராட்டினார்.
அர்ப்பணிப்பு, நாட்டின் போர் யுக்திகளை மேம்படுத்தும் முயற்சி, பாதுகாப்பு நடவடிக்கைகளை மாற்றவது குறித்த சிந்தனை, நாட்டின் பாதுகாப்பு மற்றும் மேம்பாட்டில் பங்களிப்பு ஆகியவற்றுக்காக கிளாவ்ஸை ராணுவ தளபதி பாராட்டினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்;
https://www.pib.gov.in/PressReleasePage.aspx?PRID=1674032
சட்டம் மற்றும் நீதித்துறை அமைச்சகம்
"நிதி மோசடிகளில் இருந்து மக்களின் நலன்களைப் பாதுகாப்பது" என்ற தலைப்பில் ஒரு நாள் இணைய கருத்தரங்குக்கு ஏற்பாடு
"நிதி மோசடிகளில் இருந்து மக்களின் நலன்களைப் பாதுகாப்பது" என்ற தலைப்பில் ஒரு நாள் இணைய கருத்தரங்குக்கு பெங்களூருவில் உள்ள சுற்றுச்சூழல் சட்டம், கல்வி, ஆராய்ச்சி மற்றும் வக்கீல் மையம்- இந்திய தேசிய சட்டப் பல்கலைக்கழகம், நீதித் துறையுடன் இணைந்து ஜூலை 14 அன்று ஏற்பாடு செய்துள்ளது.
பிரதமர் அலுவலகம்
ஐநா சபையின் 26-வது பருவநிலை மாற்ற உறுப்பினர்கள் மாநாட்டின் தலைவராக பொறுப்பேற்கவுள்ள திரு அலோக் சர்மா பிரதமரை சந்தித்தார்
ஐக்கிய நாடுகள் சபையின் 26-வது பருவநிலை மாற்ற உறுப்பினர்கள் மாநாட்டின்  தலைவராக பொறுப்பேற்கவுள்ள மாண்புமிகு திரு அலோக் சர்மா எம் பி, பிரதமர் திரு நரேந்திர மோடியை இன்று சந்தித்தார். ஐக்கிய நாடுகளின் பருவநிலை மாற்ற கூட்டத்திற்கான கட்டமைப்பு குறித்து முடிவெடுக்கும் அமைப்பாக காப் விளங்குகிறது. இதன் 26-வது அமர்வை 2021 நவம்பரில் கிளாஸ்கோவில் இங்கிலாந்து நடத்துகிறது.
காப்26-க்கு முன்னதாக, பருவநிலை மாற்றம் குறித்த விஷயங்களில் இந்தியா மற்றும் இங்கிலாந்துக்கிடையேயான கூட்டு குறித்து பிரதமரும், திரு அலோக் சர்மாவும் ஆலோசித்தனர். பாரிஸ் ஒப்பந்தத்தை செயல்படுத்தவும், காப்26-இன் வெற்றிக்காக ஆக்கப்பூர்வமான முறையில் பணியாற்றவும் இந்தியா உறுதி பூண்டுள்ளதாக பிரதமர் தெரிவித்தார். 2020 டிசம்பரில் நடைபெற்ற பருவநிலை லட்சிய மாநாட்டில் பிரதமர் ஆற்றிய உரையை திரு சர்மா அன்புடன் நினைவு கூர்ந்தார்.
இங்கிலாந்து பிரதமர் திரு போரிஸ் ஜான்சனுடன் இணைந்து பணியாற்றவும், இந்திய-இங்கிலாந்து உறவுகளை மேலும் வலுப்படுத்தவும் தாம் ஆவலாக உள்ளதாக பிரதமர் தெரிவித்தார்.
--------
(
பிரதமர் அலுவலகம்
செல்வமகள் சேமிப்புத் திட்டத்தில் இரண்டே நாட்களில் ஒரு மில்லியனுக்கும் அதிகமான கணக்குகள் தொடங்கப்பட்டதற்காக இந்திய அஞ்சல் துறைக்கு பிரதமர் பாராட்டு
செல்வமகள் சேமிப்புத் திட்டத்தில் இரண்டே நாட்களில் 10 லட்சத்திற்கும் அதிகமான கணக்குகள் தொடங்கப்பட்டதற்காக இந்திய அஞ்சல் துறைக்கு பிரதமர் திரு நரேந்திர மோடி பாராட்டு தெரிவித்துள்ளார். பெண்களின் எதிர்காலத்தைப் பாதுகாப்பதிலும், அவர்களின் வளர்ச்சிக்கும் இது உதவும் என்று அவர் குறிப்பிட்டார்.
மத்திய அமைச்சர் திரு அஸ்வினி வைஷ்ணவ் வெளியிட்ட ட்விட்டர் பதிவிற்கு பதிலளித்துள்ள பிரதமர் கூறியதாவது:
“இத்தகைய மிகப்பெரிய சாதனையைப் புரிந்த இந்திய அஞ்சல் துறைக்கு நல்வாழ்த்துகள். இந்த முயற்சி, நாட்டின் திருமகள்களின் எதிர்காலத்தைப் பாதுகாக்கும், அவர்களுக்கு அதிகாரமளிக்கும்.”
அறிவியல் மற்றும் தொழில்நுட்பத்துறை
மரபணு மாற்றம் செய்யப்பட்ட வரிக்குதிரை மீனை பயன்படுத்தி புற்று நோய்க்கான மாற்று சிகிச்சை - சென்னை விஞ்ஞானி ஆய்வு
சென்னை அண்ணா பல்கலைக்கழகத்தின் உயிரி தொழில்நுட்ப மைய விஞ்ஞானி டாக்டர் விமல்ராஜ் செல்வராஜ், மத்திய அரசின் அறிவியல் தொழில்நுட்ப துறையின் இன்ஸ்பயர் திட்டத்தின்  கீழ் ஆய்வு மேற்கொள்கிறார். இவர் புற்று நோய் சிகிச்சையில் ஆஞ்சியோஜெனிசிஸ் பங்கு குறித்து ஆய்வு செய்து வருகிறார். புற்றுநோய் கட்டிகளில் உருவாகும் இரத்த நாளங்கள்தான், உடலின் மற்ற திசுக்களுக்கு ஆக்ஸிஜன் மற்றும் ஊட்டச்சத்துக்களை வழங்குகிறது. இதுதான் மருத்துவத்தில் ஆஞ்சியோஜெனிசிஸ் என அழைக்கப்படுகிறது.
புற்றுநோய் கட்டிகளில் ஆஞ்சியோஜெனிசிஸ் செயல்பாட்டைக் கட்டுப்படுத்த நைட்ரிக் ஆக்சைடு முக்கிய பங்கு வகிக்கிறது என்பதை இவர் ஏற்கனவே கண்டறிந்துள்ளார்.
மத்திய அரசின் அறிவியல் தொழில்நுட்ப துறையின் இன்ஸ்பயர் திட்டம் மூலம் டாக்டர் விமல் ராஜ் மற்றும் அவரது குழுவினர், மரபணு மாற்றம் செய்யப்பட்ட வரிக்குதிரை மீனை உருவாக்கி, அதன் மூலம், புற்றுநோய் கட்டிகளில் ஈடுசெய்யும் ஆஞ்சியோஜெனிசிஸ் பொறிமுறை குறித்த ஆய்வில் ஈடுபட்டுள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690326
அறிவியல் மற்றும் தொழில்நுட்பத்துறை
கொவிட்-19 தடுப்பு மருந்துகள், சிகிச்சை மற்றும் பரிசோதனை வசதிகளை மேம்படுத்த மத்திய உயிரி தொழில்நுட்பத்துறை மற்றும் அதன் ஆய்வு நிறுவனங்கள் முனைப்புடன் பணியாற்றுகின்றன
கொவிட்-19 நெருக்கடி நிலையிலிருந்து மீள்வதற்காக, மத்திய உயிரி தொழில்நுட்பத் துறையும், அதன் 16 ஆய்வு நிறுவனங்களும் அயராது பணியாற்றி வருகின்றன. கொவிட்-19 தொற்றுக்கு வீரியமான தீர்வுகளை அளிப்பதற்காக பன்நோக்கு ஆராய்ச்சி மற்றும் வளர்ச்சிப் பணிகளில் இவை முனைப்புடன் ஈடுபட்டுள்ளன.
பரீதாபாத், புவனேஷ்வர், பெங்களூரு, புனே, புதுதில்லி ஆகிய நகரங்களில் உள்ள மத்திய உயிரி தொழில்நுட்பத் துறையின் ஆய்வு நிறுவனங்களும், ஆய்வகங்களும் தத்தமது கண்டுபிடிப்புகளை வெளியிட்ட வண்ணம் உள்ளன. உயிரி மாதிரிகளை பகிர்ந்து கொள்வதன் வாயிலாக கொவிட்-19 தொற்று தொடர்பான தடுப்பு மருந்துகள், சிகிச்சை மற்றும் மருத்துவப் பொருட்கள் வடிவமைப்பு வேகம் பெற்றுள்ளது.
விரிவான தகவல்களுக்கு - https://pib.gov.in/PressReleasePage.aspx?PRID=1638979
உணவுப் பதப்படுத்துதல் தொழிற்சாலைகள் அமைச்சகம்
ஆந்திரப் பிரதேசத்தின் விஜயநகரத்தில் இரண்டு நாள் சிறு தானிய மாநாட்டிற்கு ஏற்பாடு: சிறு தானியங்களுக்கு சிறப்புக் கவனம் அளிக்கும் உணவுப் பதப்படுத்தும் துறையின் பங்குதாரர்களை ஒரே குடையின் கீழ் கொண்டுவரும் முயற்சி
2023ம் ஆண்டை சர்வதேச சிறுதானிய ஆண்டாக ஐக்கிய நாடுகள் சபை அறிவித்திருக்கும் நிலையில், இதுகுறித்த விழிப்புணர்வை ஏற்படுத்தும் வகையில், 20 மாநிலங்களின் 30 மாவட்டங்களில் நிகழ்ச்சிகள் நடத்த மத்திய உணவுப் பதப்படுத்தும் தொழில் அமைச்சகம் ஏற்பாடு செய்துள்ளது. இந்த விழிப்புணர்வு நிகழ்ச்சிகளில் சிறுதானியங்களில் இடம்பெற்றுள்ள ஊட்டச்சத்து பற்றிய விவரங்களும், அதனை மதிப்புக் கூட்டுப்பொருளாக மாற்றி விற்பனை செய்வதுபற்றியும், ஏற்றுமதி வாய்ப்புகள் குறித்த விவரங்களும் விரிவாக அளிக்கப்பட உள்ளன. இந்த 30 மாவட்டங்களில் தமிழகத்தின் விருதுநகர் மற்றும் தருமபுரியில் சிறுதானிய விழிப்புணர்வு நிகழ்ச்சிகள் நடத்தப்பட உள்ளன. ஆந்திரப் பிரதேசத்தைப் பொருத்தவரை பார்வதிபுரம் மனியம், விஜயநகரம் ஆகியவற்றிலும், தெலங்கானவின் மஹபூப் நகர், பீகாரின் போஜ்பூர், குஜராத்தின் டங் உள்ளிட்டவற்றிலும் சிறுதானிய மாநாடுகள் நடத்தப்பட உள்ளன.
பிரதமரின் குறு மற்றும் சிறு உணவுப் பதப்படுத்துதல் தொழில்முனைவோர் அமைப்புத் திட்டத்தின் கீழ், சிறுதானிய மாநாடுகள் நடத்தப்படுகின்றன. மத்தியப் பிரதேசத்தின் மண்ட்லாவில் 2023 ஜனவரி 21-22 ம் தேதிகளிலும், ஆந்திராவின் விஜயநகரத்தின் 2023 ஜனவரி 22-23ம் தேதிகளிலும் இந்த மாநாடு நடத்தப்பட்டன. விஜயநகரத்தில் நடைபெற்ற சிறுதானிய மாநாட்டை ஆந்திர சட்டப்பேரவைத் துணை சபாநாயகர் திரு கோலகட்லா வீரபத்தரசுவாமி தொடங்கிவைத்தார். இந்த நிகழ்ச்சியில் மத்திய உணவுப்பதப்படுத்தும் தொழில்துறையின் இயக்குநர் திரு பிரவீன் குமார் உள்ளிட்ட பலர் கலந்துகொண்டனர். தொடக்க உரையாற்றிய, திரு கோலகட்லா வீரபத்தரசுவாமி, ஆரோக்கியத்தில் சிறுதானியங்களின் முக்கியத்துவம் குறித்தும், சிறுதானிய மதிப்புக் கூட்டுப்பொருட்களின் சந்தை வாய்ப்புகள் குறித்தும் எடுத்துரைத்தார். இந்த சிறுதானிய உணவுகளைப் பதப்படுத்தும் நிறுவனங்களுக்கு மத்திய அரசின் திட்டங்கள் மூலம் வழங்கப்படும் சலுகைகள் குறித்தும் விரிவாக எடுத்துரைத்தார்.
இந்த இரண்டு நாள் நிகழ்ச்சி, உணவுப்பதப்படுத்தும் துறையில் சிறுதானியங்களுக்கு சிறப்பு முக்கியத்துவம் அளிக்கும் பங்குதாரர்களை ஒரே குடையின் கீழ் கொண்டு வருவதற்கான முன்முயற்சியாக அமைந்ததாகவும் குறிப்பிட்டார். இந்த இரண்டு நாள் நிகழ்ச்சியில் சுய உதவிக்குழுக்கள், விவசாய உற்பத்தி நிறுவனங்கள், கூட்டுறவு உற்பத்தி நிறுவனங்கள் உள்ளிட்டவற்றைச்சேர்ந்த ஆயிரத்திற்கும் மேற்பட்டோர் கலந்துகொண்டனர். மாநாட்டின் ஒரு பகுதியாக வைக்கப்பட்டிருந்த கண்காட்சியில் சிறு தானியங்களை அடிப்படையாக கொண்டு தயாரிக்கப்பட்டிருந்த பல்வேறு உணவுப்பொருட்கள் காட்சிப்படுத்தப்பட்டிருந்தன.
சமூக நிதி மற்றும் அதிகாரமளித்தல் அமைச்சகம்
‘’மனிதக்கழிவு அகற்றுவோர் பற்றிய தேசிய சர்வேயின் தன்மை’’ பற்றி விவாதிக்க திரு. தாவர்சந்த் கெலாட் தலைமையில் 18 மாநிலங்களின் அமைச்சர்கள் மற்றும் முதன்மை செயலர்களின் கூட்டம்
18 மாநிலங்களில் மனிதக்கழிவை அகற்றுவோர் பற்றிய தேசிய சர்வேயின் தன்மை பற்றி விவாதிக்க புதுதில்லியில் நடந்த அந்த மாநிலங்களின் அமைச்சர்கள் மற்றும் முதன்மை செயலர்களின் கூட்டத்துக்கு மத்திய சமூகநீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட் தலைமை வகித்தார்.
கழிவுகளை அகற்ற மனிதர்களை வேலைக்கு அமர்த்துவதை தடுப்பது மற்றும் அவர்களுக்கு மறுவாழ்வு அளிப்பதற்கான 2013-ம் ஆண்டின் சட்டப்படி, கழிவுகளை மனிதர்கள் அகற்றுவதற்கு தடை விதிக்கப்பட்டுள்ளது. இந்தச் சட்டம் 06.12.2013 முதல் அமலுக்கு வந்தது. இந்தத் தேதியில் அல்லது அதற்குப் பின்னர் கழிவுகளை அகற்றுவதற்கு பணியமர்த்தப்பட்டவர்களைக் கண்டறிந்து ,அவர்களுக்கும், அவர்களைச் சார்ந்தவர்களுக்கும் மறுவாழ்வு அளிக்க இந்தச் சட்டம் வகை செய்கிறது.
17.01.2018 வரை 13 மாநிலங்களில் 13,638 கழிவு அகற்றுவோர் கண்டறியப்பட்டு , அவர்களில் 12,670 பேருக்கு ஒரே தடவை ரொக்க உதவியாக தலா ரூ.40,000 வழங்கப்பட்டது. மேலும், 13,587 கழிவு அகற்றுவோர் மற்றும் அவர்களைச் சார்ந்தோருக்கு திறன் மேம்பாட்டு பயிற்சி அளிக்க அனுமதி வழங்கப்பட்டுள்ளது. 2011 மக்கள்தொகை கணக்கெடுப்பின்படி, 26,06,278 ஆரோக்கியம் இல்லாத கழிவறைகள் இருப்பது தெரியவந்தது. அவற்றில் 7,94,390 கழிவறைகள், மனிதர்களால் கழிவகற்றப்படும் ஆரோக்கியம் இல்லாத கழிவறைகள் ஆகும். இந்த சர்வேக்கு பின்னர் , 2,59,390 கிராம பஞ்சாயத்துக்களில் 2,79, 568 ஆரோக்கியம் இல்லாத கழிவறைகள் கண்டறியப்பட்டன.அவற்றில், 2,67,083 கழிவறைகள் தூய்மை இந்தியா திட்டத்தின் கீழ், ஆரோக்கியான கழிவறைகளாக மாற்றப்பட்டுள்ளன.
ஆரோக்கியம் இல்லாத கழிவறைகளை தூய்மைப்படுத்தும் பணியில் ஈடுப்பட்டிருக்கும் அனைவரையும் கண்டறிய , தேசிய அளவில் கணக்கெடுப்பு நடத்த பணிக்குழு ஒன்றை அமைக்க திட்டமிடப்பட்டுள்ளது. இந்தக்குழு இன்னும் சில பகுதிகளில் மனிதர்களால் கழிவுகள் அகற்றப்படுவதைக் கண்டறியும் .இதுபற்றி ஆலோசித்த பின்னர், 18 மாநிலங்களைச் சேர்ந்த 164 மாவட்டங்களில் கழிவு அகற்றுவோர் பற்றிய தேசிய கணக்கெடுப்பை நடத்த முடிவு எடுக்கப்பட்டுள்ளது.
(Visitor Counter : 160
தகவல் மற்றும் ஒலிபரப்பு அமைச்சகம்
52-வது இந்திய சர்வதேச திரைப்பட விழாவின் தொடக்க நிகழ்வில் ஹாலிவுட் இயக்குநர் திரு மார்ட்டின் ஸ்கார்சீஸுக்கு சத்யஜித் ரே வாழ்நாள் சாதனை விருது வழங்கி கவுரவிக்கப்பட்டது
கோவாவில் இன்று  நடைபெற்ற 52-வது இந்திய சர்வதேச திரைப்பட விழாவின் தொடக்க நிகழ்வில் ஹாலிவுட் இயக்குநர் திரு மார்ட்டின் ஸ்கார்சீஸுக்கு சத்யஜித் ரே வாழ்நாள் சாதனை விருது வழங்கி கவுரவிக்கப்பட்டது. திரைத்துறையில் அவர் ஆற்றிய சிறப்பான பணிக்காக இந்த அங்கீகாரம் வழங்கப்பட்டது.
காணொலி செய்தி மூலமாக ஏற்புரை நிகழ்த்திய சர்வதேச திரைப்பட ஆளுமையான திரு மார்ட்டின், “எக்காலத்திலும் சிறந்த திரைப்பட இயக்குநர்களில் ஒருவரான சத்யஜித் ரேயின் பெயரால் வழங்கப்படும் விருதைப் பெறுவதில் நான் பெருமைப்படுகிறேன். ஒவ்வொரு முறையும் நான் அவருடைய திரைப்படங்களைப் பார்க்கும்போது, அது ஒரு புதிய அனுபவமாக மாறும். பதேர் பாஞ்சாலியைப் பார்ப்பது எனக்கு ஒரு சிறந்த அனுபவமாக இருந்தது, அது எனக்கு ஒரு புதிய உலகத்தைத் திறந்தது” என்றார்.
"நான் என் மகளுக்கு சிறு வயதிலேயே பதேர் பாஞ்சாலியைக் காட்டினேன். உலகத்தையும் உலகெங்கிலும் உள்ள பிற கலாச்சாரங்களையும் எப்படி அவள் உணர்கிறாள் என்பதில் அது பெரும் தாக்கத்தை ஏற்படுத்தியது,” என்று திரு மார்ட்டின் கூறினார்.
விருதைப் பெற்றதற்காக மகிழ்ச்சியை வெளிப்படுத்திய அவர், தனக்கு வழங்கப்பட்ட மரியாதைக்கு இந்திய திரைப்படத் துறைக்கு நன்றி தெரிவித்தார்.
21-ம் நூற்றாண்டின் சிறந்த சினிமா சிந்தனையாளர்களில் ஒருவராக பலரால் கருதப்படும் திரு மார்ட்டின், ஒரு ஹாலிவுட் திரைப்பட இயக்குநர் ஆவார். குட்ஃபெல்லாஸ், டாக்ஸி டிரைவர், ரேஜிங் புல், தி டிபார்ட்டட், ஷட்டர் ஐலேண்ட் மற்றும் தி வேர்ல்ட் ஆஃப் தி வால் ஸ்ட்ரீட் போன்ற தலைசிறந்த படைப்புகளை அவர் உருவாக்கியுள்ளார்.
இன்று நடைபெற்ற 52-வது இந்திய சர்வதேச திரைப்பட விழாவின் தொடக்க நிகழ்வில் ஹங்கேரிய திரைப்பட இயக்குநர் இஸ்டீவன் ஸாபோவுக்கும் சத்யஜித் ரே வாழ்நாள் சாதனையாளர் விருது வழங்கப்பட்டது.
நவீன சினிமாவின் முன்னோடிகளில் ஒருவராகக் கருதப்படும் சத்யஜித் ரே, அவர் உலகம் முழுவதும் உள்ள சினிமா ஆர்வலர்களால் பெரிதும் மதிக்கப்படுகிறார்.
----
(Visitor Counter : 213
பிரதமர் அலுவலகம்
வடகிழக்கு மாநிலங்களில் பல்வேறு இடங்களில் ஏற்பட்டுள்ள வெள்ளம் குறித்து பிரதமர் வேதனை
வடகிழக்கு மாநிலங்களில் பல்வேறு இடங்களில் வெள்ளத்தினால் ஏற்பட்டுள்ள நிலைமை குறித்து பிரதமர் திரு. நரேந்திர மோடி வேதனையை வெளிப்படுத்தியுள்ளார்.
“வடகிழக்கு மாநிலங்களில் பல்வேறு இடங்களில் வெள்ளத்தினால் ஏற்பட்டுள்ள நிலைமை குறித்து நானும் மிகவும் வேதனை அடைந்துள்ளேன். இந்த வெள்ளத்தினால் பாதிக்கப்பட்டுள்ள மக்களின் துயரத்தில் நானும் பங்கேற்கிறேன்.
இந்த துயர தருணத்தில் வடகிழக்கு மாநில மக்களோடு நாடு முழுவதும் துணை நிற்கும். பாதிக்கப்பட்ட இடங்கள் இயல்பு நிலைக்கு திரும்ப தேவையான அனைத்து உதவியையும் மத்திய அரசு செய்யும்.
வெள்ள நிலைமை குறித்து அருணாச்சல பிரதேச முதல் அமைச்சர் திரு. பெமா கண்டுவுடனும் தில்லி மற்றும் மாநிலத்தில் உள்ள அலுவலர்களிடமும் நான் பேசினேன்.
மேலும், எனது சக அமைச்சர் திரு. கிரண் ரிஜ்ஜிஜுவை நேரில் சென்று மீட்பு மற்றும் நிவாரண பணிகளை மேற்பார்வையிட்டு தேவையான அனைத்து உதவிகளையும் செய்யுமாறு கேட்டுக்கொண்டுள்ளேன்”, என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 169-வது நாள்: 35 கோடிக்கும் அதிகமான தடுப்பூசிகள் இது வரை செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 35 கோடிக்கும் அதிகமான  கொவிட்-19 தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 57.36 லட்சம்  தடுப்பூசி டோஸ்கள் இன்று வழங்கப்பட்டுள்ளன.
18-44 வயது பிரிவில் 28,33,691 பயனாளிகள் தங்களது முதல் டோஸ் தடுப்பூசியையும், 3,29,889 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 99,434,862 பேர் முதல் டோசையும், 2,712,794 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
உத்தரப் பிரதேசம், மத்தியப் பிரதேசம், ராஜஸ்தான், தமிழ்நாடு, பிகார், குஜராத், கர்நாடகா மற்றும் மகாராஷ்டிரா உள்ளிட்ட எட்டு மாநிலங்கள் 18-44 வயது பிரிவனருக்கு 50 லட்சத்திற்கும் அதிகமான தடுப்பூசிகளை வழங்கியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 5816249 பேர் முதல் டோஸ் தடுப்பூசியையும், 136622 நபர்கள் இரண்டாம் டோசையும் இதுவரை செலுத்திக் கொண்டுள்ளனர். புதுச்சேரியில் 190648 பேர் முதல் டோஸ் தடுப்பூசியையும், 349 பேர் இரண்டாம் டோசையும் இதுவரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732551
----
(Visitor Counter : 188
நித்தி ஆயோக்
புதுமைகள் மற்றும் தொழில்முனைவோரை ஊக்குவிக்க அடல் இன்னோவேஷன் மிஷன், நிதி ஆயோக் & கிட்எக்ஸ் கைகோர்ப்பு
அடல் இன்னோவேஷன் மிஷன்  மற்றும் நிதி ஆயோக் ஆகியவை கிட்எக்ஸ் வென்ச்சர் பிரைவேட் லிமிடெட் உடனானக் கூட்டை இன்று அறிவித்துள்ளன. கிட்எக்ஸின் தற்போதைய தொழில்நுட்ப தளமான "இகிகாய்"-ஐ பயன்படுத்தி எய்ம்-ன் முதன்மை நிகழ்ச்சிகளான "டிங்கெர்ப்ரூனர்", "ஏடிஎல் மாரத்தன்" மற்றும் பிற சவால்களை நடத்துவதாக இன்று அறிவிக்கப்பட்டுள்ளது.
எய்ம் நெட்வொர்க்கில் இந்தியா முழுவதும் உள்ள 1 கோடிக்கும் மேற்பட்ட பள்ளி மாணவர்களுக்கு இந்தத் திட்டங்கள் கிடைக்கும். செலவே இல்லாமல், டிஜிட்டல் முறையில் எளிதான வகையில் ஏடிஎல் நெட்வர்க்கில் இணைந்துள்ள ஒவ்வொரு மாணவருக்கும் இது கிடைக்கும்.
இரண்டு வருடங்களில் குறைந்தது 10 லட்சத்திற்கும் மேற்பட்ட இளம் கற்பவர்களை எய்ம் மற்றும் கிட்எக்ஸ் சென்றடைவதோடு, புதுமை மற்றும் தொழில்முனைவு குறித்த எய்ம் தனியுரிமத் திட்டங்களுக்கு அவர்களை தயார்படுத்தவும் உதவும். கடந்த 1 வருடத்தில் 1,500+ பள்ளிகளைச் சேர்ந்த 1 லட்சத்துக்கும் மேற்பட்ட மாணவர்கள் கிட்எக்ஸ் தளத்தைப் பயன்படுத்திப் பயன்பெற்றுள்ளனர்.
மேலும், அடல் டிங்கரிங் லேப்ஸ் முயற்சியின் கீழ் 100 பள்ளிகளை கிட்எக்ஸ் தத்தெடுக்கும். தேசியக் கல்விக் கொள்கை-2020-ஐ இந்த 100 பள்ளிகளில் செயல்படுத்த நிறுவனத்தின் முக்கியப் பொருட்களுக்கான இலவச உரிமங்களை கிட்எக்ஸ் கொடுக்கும்.
2020-ல் தொடங்கப்பட்ட கிட்எக்ஸ்-ன் முதன்மைத் தயாரிப்பு, குழந்தைகளின் வயதுக்கு ஏற்ற செயல்பாடுகளை அனுபவப்பூர்வமாகக் கற்றல் மற்றும் குழந்தைகளின் உள்ளார்ந்த திறனைக் கண்டறிவதன் மூலம் குழந்தைகளின் முழுமையான வளர்ச்சியை உருவாக்குதல் ஆகியவற்றை நோக்கமாகக் கொண்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1804813
ஆயுஷ்
ஊட்டச்சத்து தேவைகளை நிறைவேற்ற பழங்கால ஆயுர்வேத அறிவை பயன்படுத்துதல்
புதுதில்லி, டிசம்பர் 7, 2021:
ஊட்டச்சத்து தேவைகளை நிறைவேற்ற, பல ஆய்வு படிப்புகளில் உள்ள ஆதாரங்கள் அடிப்படையில் பழங்கால ஆயுர்வேத அறிவின் பயன்பாடு பயனுள்ளதாக இருக்கிறது. முழுமையான ஊட்டச்சத்தை உறுதி செய்வதில், ஆயுர்வேதம் அதிக முக்கியத்துவம் அளிக்கிறது. ஆயுர்வேத சிகிச்சையில் பத்தியவஸ்தா முக்கியமான அம்சம். தனிநபர்களுக்கான சிகிச்சை மற்றும் மருந்துகளுடன், பல வகையான உணவுமுறை வழிகாட்டுதல்கள் ஆயுர்வேதத்தில் பரிந்துரைக்கப்படுகின்றன.
ஊட்டசத்து தேவைகளை நிறைவேற்ற, பாரம்பரிய ஆயர்வேத அறிவை பயன்படுத்துவதில் கீழ்கண்ட நடவடிக்கைகளை அரசு எடுக்கிறது.ஆயுர்வேதத்தில் ஊட்டச்சத்து ஆலோசனை என்ற தலைப்பில் புத்தகம் வெளியிடப்பட்டுள்ளது.2021ம் ஆண்டில், ஊட்டசத்துக்கான ஆயுர்வேதம் என்ற தலைப்பில் 6-வது ஆயுர்வேத தினம் கொண்டாப்பட்டது. இது குறித்த குறும்படமும் வெளியிடப்பட்டது.ஆயுஷ் அடிப்படையிலான உணவு மற்றும் வாழ்க்கை முறையை ஊக்குவிக்கவும், நாட்டில் ஊட்டசத்து இலக்கை அடையவும், ஆயுஷ் அமைச்சகம், பெண்கள் மற்றும் குழந்தைகள் மேம்பாட்டு அமைச்சகத்துடன் இணைந்து செயல்படுகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1778866
(Visitor Counter : 90
கனரகத் தொழில்கள் அமைச்சகம்
2022 பிப்ரவரி 1 வரை இந்திய மின்சார வாகன திட்டத்தின் 2-ம் கட்டத்தின் கீழ் 2,31,257 மின்சார வாகனங்களுக்கு கனரக தொழில்துறை உதவி அளித்துள்ளது
2022 பிப்ரவரி 1 வரை ரூ.827 கோடி ஊக்கத் தொகை அளித்ததன் மூலம் இந்திய மின்சார வாகனங்களின் விரைவான ஏற்பு மற்றும் உற்பத்தியின் 2-ம் கட்டத்தின் கீழ் 2,31,257 மின்சார வாகனங்களுக்கு கனரகத் தொழில்துறை உதவி அளித்துள்ளது. 26 மாநிலங்கள் / யூனியன் பிரதேசங்களில் இந்த திட்டத்தின் கீழ் 65 நகரங்களுக்கு 6315 மின்சாரப் பேருந்துகளுக்கு கனரகத் தொழில்கள் அமைச்சகம் ஒப்புதல் அளித்துள்ளது. மேலும் 25 மாநிலங்கள் / யூனியன் பிரதேசங்களில் உள்ள 68 நகரங்களில் 2,877 மின்னேற்றம் செய்யும் நிலையங்களுக்கும் அனுமதி அளிக்கப்பட்டுள்ளது. 2022 ஜனவரி 28 நிலவரப்படி 106 மின்சார வாகனங்களின் மாதிரிகளை உற்பத்தியாளர்கள் பதிவு செய்துள்ளனர்.
மேலும் தென்னிந்திய மோட்டார் வாகன உற்பத்தியாளர்கள் சங்கத்தின் தகவல்படி ஒவ்வொரு டிரக் வண்டிக்கும் 13 நபர்களும், ஒவ்வொரு காருக்கும் 6 நபர்களும், 3 சக்கர வாகனங்கள் ஒவ்வொன்றுக்கும் 4 நபர்களும், இருசக்கர வாகனங்கள் ஒவ்வொன்றுக்கும் ஒருவரும் மோட்டார் வாகன தொழில்துறையில் வேலை வாய்ப்பு பெறுகிறார்கள்.
ஊக்கத் தொகையுடன் 7090 இ-பேருந்துகளுக்கும், 5 லட்சம் இ-3 சக்கர வாகனங்களுக்கும், இ-4 சக்கர வாகனங்களுக்கும், இ-2 சக்கர வாகனங்களுக்கும் உதவி அளிப்பது இந்திய மின்சார வாகனங்களின் விரைவான ஏற்பு மற்றும் உற்பத்தியின் 2-ம் கட்ட திட்டத்தின் நோக்கமாகும்.
மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் கனரக தொழில்கள் துறை இணையமைச்சர் திரு கிருஷண் பால் குர்ஜார் இந்த தகவலைத் தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1795444
பிரதமர் அலுவலகம்
பரசுராமர் ஜெயந்தியன்று நாட்டு மக்களுக்கு பிரதமர் வாழ்த்து
பரசுராமர் ஜெயந்தியை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“பரசுராமர் ஜெயந்தியை முன்னிட்டு நாட்டு மக்களுக்கு நல்வாழ்த்துகள். அன்பு மற்றும் கருணையுடன் கூடிய அவரது வீரத்திற்காக பகவான் பரசுராமர் போற்றப்படுகிறார்”, என்று சுட்டுரைச் செய்தி வாயிலாக பிரதமர் விடுத்துள்ள வாழ்த்துச் செய்தியில் குறிப்பிட்டுள்ளார்.